title: Decizia Parlamentului European din 23 aprilie 2009 privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/162

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2007
   (2009/665/CE)
   PARLAMENTUL EUROPEAN,

               —

               având în vedere conturile anuale finale ale Autorității Europene de Supraveghere a GNSS (1) pentru exercițiul financiar 2007 (2),

               —

               având în vedere raportul Curții de Conturi privind conturile anuale finale ale Autorității Europene de Supraveghere a GNSS pentru exercițiul financiar 2007, însoțit de răspunsurile autorității (3),

               —

               având în vedere Recomandarea Consiliului din 10 februarie 2009 (5588/2009 - C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4), în special articolul 185,

               —

               având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (5), în special articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (6), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0164/2009),

               1.

               acordă directorului executiv al Autorității Europene de Supraveghere a GNSS descărcarea de gestiune pentru execuția bugetului autorității aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene de Supraveghere a GNSS, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  GNSS: Global Navigation Satellite System – Sistemul global de navigație prin satelit.

      (2)  JO C 278, 31.10.2008, p. 38.

      (3)  JO C 311, 5.12.2008, p. 107.

      (4)  JO L 248, 16.9.2002, p. 1.

      (5)  JO L 246, 20.7.2004, p. 1.

      (6)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Autorității Europene de Supraveghere a GNSS (1) pentru exercițiul financiar 2007 (2),

               —

               având în vedere raportul Curții de Conturi privind conturile anuale finale ale Autorității Europene de Supraveghere a GNSS pentru exercițiul financiar 2007, însoțit de răspunsurile autorității (3),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4), în special articolul 185,

               —

               având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (5), în special articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (6), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0164/2009),

               A.

               întrucât Curtea de Conturi (CCE) a declarat că nu a fost în măsură să își formeze o opinie cu privire la conturile Autorității Europene de Supraveghere a GNSS pentru exercițiul financiar 2007 și a arătat că întreaga arhitectură a programului Galileo era în curs de revizuire în 2007, iar conturile autorității au fost întocmite într-un context juridic fragil;

               B.

               întrucât, în același timp, CCE a declarat că operațiunile subiacente sunt conforme cu legile și reglementările;

               C.

               întrucât autoritatea a devenit autonomă din punct de vedere financiar în 2006;

               D.

               întrucât, în raportul său privind conturile anuale ale autorității pentru 2006, CCE a emis o declarație de asigurare fără rezerve;

               E.

               întrucât, la 22 aprilie 2008, Parlamentul i-a acordat directorului executiv al Autorității Europene de Supraveghere a GNSS descărcarea de gestiune pentru execuția bugetului autorității aferent exercițiului financiar 2006 (7),

               1.

               constată din raportul anual al CCE că bugetul final al autorității pentru exercițiul financiar 2007 a fost de 436 500 000 EUR, comparativ cu 7 000 000 EUR în 2006; remarcă faptul că bugetul 2007 a fost finanțat în cea mai mare parte din subvenții comunitare (o subvenție de funcționare de 7 600 000 EUR și fonduri operaționale în valoare de 194 500 000 EUR), transferuri de la întreprinderea comună Galileo și contribuții din partea unor țări terțe;

               2.

               ia act de observația CCE conform căreia creditele puse efectiv la dispoziția autorității (210 000 000 EUR) au fost cu mult mai mici, din cauza întârzierilor înregistrate de programul Galileo;

         Declarația de asigurare incompletă în ceea ce privește conturile

               3.

               regretă faptul că CCE nu a fost în măsură să își formeze o opinie cu privire la fiabilitatea conturilor anuale ale autorității pentru 2007; ia act de explicația CCE conform căreia conturile anuale pentru 2007 au fost întocmite, iar CCE le-a auditat, în timp ce programul Galileo și rolul autorității erau în curs de revizuire, iar noul cadru juridic era încă incomplet, în special în ceea ce privește gestiunea fondurilor programului și dreptul de proprietate asupra activelor sale;

               4.

               remarcă faptul că Regulamentul (CE) nr. 683/2008 (8) a intrat între timp în vigoare; remarcă faptul că, în temeiul regulamentului în cauză, Comisia gestionează programele Galileo și EGNOS (9), iar Comunitatea este proprietara tuturor activelor corporale și necorporale create sau dezvoltate în cadrul acestor programe;

               5.

               ia act de faptul că autoritatea își va întocmi conturile anuale pentru 2008 conform noului cadru juridic;

               6.

               invită CCE să evalueze, în raportul său privind conturile anuale ale autorității pentru 2008, în ce măsură au fost clarificate incertitudinile privind conturile;

         Execuția bugetară

               7.

               își exprimă îngrijorarea cu privire la faptul că CCE a constatat următoarele deficiențe cu privire la execuția bugetară: un nivel redus de utilizare a creditelor de angajament și de plată pentru activitățile operaționale (63 % pentru angajamente și 51 % pentru plăți); lipsa unei legături clare între programul de activitate al autorității și buget, transferuri nejustificate în mod adecvat sau nedocumentate, cazuri repetate de înregistrare cu întârziere a ordinelor de recuperare în contabilitatea bugetară și prezentarea incoerentă a execuției bugetului;

               8.

               admite că autoritatea a efectuat un număr ridicat de transferuri din cauza unei situații bugetare excepționale, cu o rezervă de 50 % din bugetul de funcționare;

               9.

               invită autoritatea să prezinte informații privind acțiunile întreprinse ca urmare a recomandărilor CCE în ceea ce privește execuția bugetului și rezultatele obținute, în raportul său privind gestiunea bugetară și financiară pentru 2008;

         Incertitudini privind activele programelor Galileo și EGNOS

               10.

               ia act de critica CCE privind activele programului Galileo conform căreia autoritatea nu a fost în măsură să furnizeze informații suficiente în cadrul situației conturilor pentru că, până la sfârșitul lui 2007, nu se întocmise o listă a activelor deținute de Agenția Spațială Europeană (ESA);

               11.

               ia act de răspunsul autorității, adresat CCE, conform căruia la 31 decembrie 2007 activele în cauză erau controlate de ESA, și nu de autoritate;

               12.

               ia act de critica CCE privind activele programului EGNOS conform căreia nu a fost disponibil un inventar corect al activelor în cauză, iar în conturile autorității nu se regăsesc indicații clare privind valorile lor;

               13.

               ia act de răspunsul autorității conform căruia la 31 decembrie 2007 activele programului EGNOS se aflau încă sub controlul ESA; remarcă, de asemenea, din răspunsurile adresate Parlamentului de directorul executiv al agenției, că s-au făcut progrese semnificative în 2008, investitorii EGNOS căzând de acord asupra condițiilor pentru transferul activelor;

               14.

               remarcă faptul că, în temeiul Regulamentului (CE) nr. 683/2008, Comunitatea este proprietara activelor programelor Galileo și EGNOS; ia act de faptul că procesul de transferare a activelor în cauză de la autoritate către Comisie, care exercită dreptul de proprietate în numele Comunității, a început în decembrie 2008;

               15.

               invită autoritatea să depună toate eforturile pentru a clarifica situația activelor programelor Galileo și EGNOS în conturile sale anuale pentru 2008;

               16.

               invită Comisia, căreia îi sunt în prezent transferate activele programelor Galileo și EGNOS, să țină cont de observațiile CCE și să asigure înregistrarea corectă a activelor în cauză în conturile sale;

               17.

               ia act de observația CCE conform căreia costurile fazei de validare pe orbită a programului Galileo ar trebui să fie împărțite în mod egal între ESA și UE, contribuția UE depășind-o totuși pe cea a ESA cu aproximativ 114 000 000 EUR; remarcă faptul că, în opinia CCE, această prefinanțare ar fi trebuit să figureze în conturile autorității;

               18.

               ia act de faptul că autoritatea nu a fost de acord cu CCE și a recunoscut plăți în avans în valoare de doar 53 200 000 EUR;

         Rolul autorității în lichidarea întreprinderii comune Galileo (GJU)

               19.

               reamintește că autoritatea a preluat toate activitățile și activele întreprinderii comune Galileo (GJU) începând de la 1 ianuarie 2007;

               20.

               își exprimă îngrijorarea față de comentariile critice ale CCE privind modul în care anumite active au fost transferate de la GJU către autoritate și înregistrate în conturile autorității;

               21.

               ia act de faptul că autoritatea a răspuns detaliat CCE și nu a fost de acord cu multe dintre observațiile acesteia;

               22.

               consideră că lichidarea GJU, inclusiv rolul jucat de autoritate, trebuie să fie examinate atent de către autoritatea care acordă descărcarea de gestiune pe baza rezultatelor auditului CCE;

               23.

               constată că CCE realizează în prezent un audit asupra gestiunii dezvoltării Galileo și asupra fazei de validare pe orbită; invită CCE să acorde o atenție deosebită preluării de către autoritate a activităților și activelor ICG și salută intenția CCE de a publica rezultatele auditului într-un raport special înainte de vacanța de vară 2009;

               24.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor UE (10).

      (1)  GNSS: Global Navigation Satellite System – Sistemul global de navigație prin satelit.

      (2)  JO C 278, 31.10.2008, p. 38.

      (3)  JO C 311, 5.12.2008, p. 107.

      (4)  JO L 248, 16.9.2002, p. 1.

      (5)  JO L 246, 20.7.2004, p. 1.

      (6)  JO L 357, 31.12.2002, p. 72.

      (7)  JO L 88, 31.3.2009, p. 262.

      (8)  Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo) (JO L 196, 24.7.2008, p. 1).

      (9)  Serviciul european geostaționar mixt de navigare.

      (10)  A se vedea pagina 206 din prezentul Jurnal Oficial.


title: 2013/567/UE: Decizia Parlamentului European din 17 aprilie 2013 privind închiderea conturilor Autorității Bancare Europene pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/202

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Autorității Bancare Europene pentru exercițiul financiar 2011
   (2013/567/UE)
   PARLAMENTUL EUROPEAN,

               —

               având în vedere conturile anuale finale ale Autorității Bancare Europene pentru exercițiul financiar 2011,

               —

               având în vedere Raportul Curții de Conturi privind conturile anuale ale Autorității Bancare Europene pentru exercițiul financiar 2011, însoțit de răspunsurile autorității (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (3) al Consiliului, în special articolul 208,

               —

               având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității Europene de Supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A7-0113/2013),

               1.

               aprobă închiderea conturilor Autorității Bancare Europene pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 60.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 12.

      (5)  JO L 357, 31.12.2002, p. 72.